| Medaljeoversikt |
| --- |
| Konkurrerte for Norges flagg Norge |
| Sandvolleyball: |
| De olympiske ringer Olympiske leker |
| Gull | 2020 Tokyo |  |
| Verdensmesterskap |
| Gull |  2022 Roma |  |
| Bronse |  2019 Hamburg |  |
| Europamesterskap |
| Gull |  2018 Nederland |  |
| Gull |  2019 Russland |  |
| Gull |  2020 Latvia |  |
| Gull |  2021 Østerrike |  |
| Volleyball World Beach Pro Tour |
| Gull |  2023 Montreal Elite 16 |  |
| Gull |  2023 Ostrava Elite 16 |  |
| Gull |  2023 Doha Elite 16 |  |
| Sølv |  2023 Gstaad Elite 16 |  |
| Sølv |  2023 Uberlândia Elite 16 |  |
| Sølv |  2023 Tepic Elite 16 |  |
| Bronse |  2023 Hamburg Elite 16 |  |
| Gull |  2022 Doha The Finals |  |
| Gull |  2022 Cape Town Elite 16 |  |
| Gull |  2022 Paris Elite 16 |  |
| Gull |  2022 Ostrava Elite 16 |  |
| Bronse |  2022 Uberlândia Elite 16 |  |
| Bronse |  2022 Rosarito Elite 16 |  |
| FIVB Beach Volleyball World Tour |
| Gull |  2021 Cagliari Tour Final |  |
| Gull |  2021 Cancun Hub - 2nd event |  |
| Gull |  2021 Cancun Hub - 1st event |  |
| Gull |  2019 Vienna |  |
| Gull |  2019 Gstaad |  |
| Gull |  2019 Tokyo |  |
| Gull |  2019 Ostrava |  |
| Gull |  2019 Itapema |  |
| Gull |  2019 Jingjang |  |
| Gull |  2018 Las Vegas |  |
| Gull |  2018 Hamburg Tour Final |  |
| Gull |  2018 Vienna |  |
| Gull |  2018 Gstaad |  |
| Norgesmesterskap |
| Sølv |  2014 Oslo |  |
| Sølv |  2020 Oslo |  |
| Bronse |  2023 Lillesand |  |

**Christian Sandlie Sørum** (født 3. desember 1995 på Nordbyhagen i Lørenskog) er en norsk sandvolleyballspiller.

Han ble olympisk mester i sandvolleyball sammen med Anders Mol i Sommer-OL 2020 i Tokyo.

Sørum og Mol har vunnet EM fire ganger. Sørum er også to ganger europamester i U22-klassen, først sammen med Runar Sannarnes høsten 2014, og deretter sammen med Mol i 2016. Sørum og Mol er siden august 2018 rangert som nummer 1 i verden.

Karriere
--------

Til og med sesongen 2015 spilte Sannarnes og Sørum sammen. Våren 2016 spilte Sørum sammen med Morten Kvamsdal. Duoen deltok blant annet i OL-kvalifisering i 2016, men klarte ikke å kvalifisere seg. Samme år kom de til åttedelsfinalen i EM, best av de norske lagene.

Midtveis i sesongen 2016 ble Sørum en del av det nye prosjektet BeachVolley Vikings. Her innledet han et samarbeid med Anders Mol. Mol og Sørum ble europamestre i U22-klassen samme høst, i det som ble Sørums andre gull i klassen. De overrasket også ved å komme til kvartfinalene i den prestisjefulle Klagenfurt Major-turneringen. I juli 2017 gjorde Sørum og Mol det på nytt sterkt i en Major-turnering, denne gangen i Gstaad. Her endte duoen på en niendeplass.

### 2018

I 2018-sesongen etablerte Mol og Sørum seg for alvor i verdenseliten. I mai kom de på andreplass i firestjernersturneringen i Itapema i Brasil. Deretter kom det definitive gjennombruddet, da de vant femstjerners masterturneringen i Gstaad i midten av juli. Kun en uke senere kom duoens første mesterskapsmedalje på seniornivå, da de gikk ubeseiret gjennom EM i Nederland og ble europamestre etter å ha slått latvierne Jānis Šmēdiņš og Aleksandrs Samoilovs 2–0 i finalen. I august 2018 vant de sin tredje storturnering på rad, da også masterturneringen i Wien ble vunnet. Sørum og Mol avsluttet 2017/18-sesongen med å slå det polske paret Grzegorz Fijałek og Michał Bryl i finalen i verdensserien, en tittel som var verdt 150 000 USD i premiepenger.

### 2019

Mol/Sørum startet sesongen 2019 som toppseedet på verdensrankingen etter de sterke prestasjonene i 2018. Sesongen 2019 tyvstartet i Las Vegas høsten 2018, og Mol/Sørum fortsatte der de slapp, med gull. Til tross for at Mol slet med en kneskade i sesonginnledningen, kom paret til kvartfinalen både i Haag og i Xiamen tidlig i kalenderåret 2019. I mai var Mol tilbake for fullt, og paret innledet en ny seiersrekke. I løpet av tre uker vant de tre verdensserieturneringer på tre ulike kontinenter, da turneringene i Itapema, Jinjiang og Ostrava alle ble vunnet. I vårsesongens siste turnering ble det 2.plass i Warszawa, men paret ble likevel ansett som favoritter før VM i Hamburg. Verdensmesterskapet endte med en bronsemedalje, etter tap mot hjemmelaget Thole/Wickler i semifinalen. Dette var Norges første VM-medalje siden Kjemperud/Høidalen i 2001, og paret ga uttrykk for både glede og stolthet over medaljen. Den første turneringen etter VM var den tradisjonsrike turneringen i Gstaad, hvor Mol/Sørum forsvarte seieren fra 2018 og tok sin femte turneringsseier for sesongen. Turneringene i Tokyo og Wien ble deretter også vunnet av det norske laget.

### 2020

Sesongen 2020 ble i svært stor grad avlyst på grunn av koronapandemien. 

### 2021

OL i Tokyo ble utsatt til 2021 på grunn av koronapandemien. Sørum og Moltapte en gruppekamp, men ble olympiske mestre etter å ha slått Russland i finalen og Latvia i semifinalen. Det norske laget vant også sitt fjerde strake EM-gull.

På verdensserien vant de kun tre turneringer i 2021. To i meksikanske Cancun, samt verdensseriefinalen i italienske Cagliari.

### 2022

I 2022 vant Sørum og Mol VM-gull på overlegent vis i Roma, og revansjerte dermed bronsemedaljen fra 2019. Brasil ble slått i finalen. Mesterskepet var utsatt ett år på grunn av koronapandemien.
For første gang på fem år vant Sørum/Mol ikke EM i 2022. En jevn semifinalekamp endte med tap mot Sverige, og dermed EM-bronse til Norge.

I løpet av sesongen vant Sørum/Mol fire verdensserieturneringer på Elite 16-nivå. De vant i Ostrava, Paris, Cape Town og sesongfinalen i Doha. Sistnevnte turnering ga en pengepremie på 150 000 dollar.

### 2023

Gjennom sesongen 2023 forble Sørum/Mol det beste laget i verden gjennom de såkalte Elite 16-turneringene i verdensserien. De innledet sesongen med gull i Doha, fulgte opp med to sølv før det ble gull i Ostrava, sølv i Gstaad og gull i Montreal. Ved utgangen av juli 2023 har duoen dermed kommet til finalen i alle seks Elite 16-turneringene i 2023.

EM 2023 endte med en skuffende 5.plass for Sørum/Mol, etter tap mot Luini/De Groot fra Nederland i kvartfinalen. Sverige vant mesterskapet for andre år på rad.

Referanser
----------

1. ↑   www.rb.no[Hentet fra Wikidata]
2. ↑   poengliga.no[Hentet fra Wikidata]
3. ↑   Beach Volleyball Database, Beach Volleyball Database ID 13274, besøkt 29. april 2022[Hentet fra Wikidata]
4. ↑  .
5. ↑  «Tunge tak for verdensserien». *www.rb.no* **(norsk)**. 26. januar 2015. Besøkt 22. juli 2018.
6. ↑  Aaserud, Mikal Emil (7. august 2021). «Mol og Sørum lekte seg til OL-gull: – Så latterlig deilig». *NRK*. Besøkt 2. januar 2022.
7. ↑  «Sandvolleyball-heltene Mol og Sørum ranket som verdens beste lag» **(norsk)**. Besøkt 7. august 2018.
8. ↑  Erikstein-Midtbø, Gjermund (30. april 2016). «Ukjent norsk volleyballpar slo brasilianske OL-favorittar: – Heilt uverkeleg». *NRK*. Besøkt 3. januar 2019.
9. ↑  «Kvamsdal/Sørum til åttedelsfinale». *NRK*. 3. juni 2016. Besøkt 3. januar 2019.
10. ↑  «Sørum/Mol tapte i åttedelsfinalen». *NRK*. 8. juli 2017. Besøkt 3. januar 2019.
11. ↑  «Volleyballsensasjonen uteble – Norge tapte finalen mot Brasil» **(norsk)**. Besøkt 22. juli 2018.
12. ↑  «Mol og Sørums bragd tok treneren på sengen: – Trodde de ville ryke» **(norsk)**. Besøkt 22. juli 2018.
13. ↑  Becker, Mia. «Sensasjonelt sandvolleyball-gull til Mol og Sørum». *NRK*. Besøkt 22. juli 2018.
14. ↑  «Ny turneringsseier for Mol og Sørum». *VG* **(norsk)**. Besøkt 7. august 2018.
15. ↑  Trovåg, Einar Orten (18. august 2018). «Sørum og Mol til topps i Hamburg». *NRK* **(norsk nynorsk)**. Besøkt 3. januar 2019.
16. ↑  AS, TV 2. «Mol og Sørum med seier i Las Vegas». *TV 2*. Besøkt 17. juli 2019.
17. ↑  «En økning på ti hopp hver tredje dag skal gjøre Mol spilleklar». *Bergens Tidende*. Besøkt 17. juli 2019.
18. ↑
19. ↑  «Mol og Sørum med uvirkelig seiersrekke: – Nesten så jeg ikke tror det». *www.vg.no*. Besøkt 17. juli 2019.
20. ↑  AS, TV 2. «Her ryker seiersrekken til Mol og Sørum». *TV 2*. Besøkt 17. juli 2019.
21. ↑  «VM-bronse til Mol og Sørum etter ny thriller: – Dette er uvirkelig!». *www.vg.no*. Besøkt 17. juli 2019.
22. ↑  I, Ntb (13. juli 2019). «Mol og Sørum vant storturnering i Sveits for andre år på rad». *Dagbladet.no* **(norsk)**. Besøkt 17. juli 2019.
23. ↑  NTB. «Anders Mol og Christian Sørum vant i Wien - nærmer seg gjev rekord». *Aftenposten*. Besøkt 4. august 2019.
24. ↑  Aaserud, Mikal Emil (7. august 2021). «Mol og Sørum lekte seg til OL-gull: – Så latterlig deilig». *NRK*. Besøkt 8. august 2023.
25. ↑  AS, TV 2 (15. august 2021). «Mol og Sørum vant EM - historisk gull». *TV 2* **(norsk)**. Besøkt 8. august 2023.
26. ↑  Johansen, Emil (19. juni 2022). «Historisk VM-gull til Mol og Sørum». *NRK*. Besøkt 8. august 2023.
27. ↑  «Svenske unggutter senket Mol og Sørum i EM-semifinalen: – Det suger». *www.vg.no*. 21. august 2022. Besøkt 8. august 2023.
28. ↑  «\* - Anders Berntsen Mol». *www.fivb.com*. Besøkt 8. august 2023.
29. ↑  «\* - Anders Berntsen Mol». *www.fivb.com*. Besøkt 8. august 2023.
30. ↑  «Mol og Sørum er ute av EM - tapte kvartfinalen mot nederlandsk duo». *www.vg.no*. 5. august 2023. Besøkt 8. august 2023.

Eksterne lenker
---------------

* (de) Christian Sørum – Munzinger Sportsarchiv Rediger på Wikidata

* (en) Christian Sørum – Olympics.com Rediger på Wikidata

* (en) Christian Sørum – Olympedia Rediger på Wikidata

* (en) Christian Sørum – FIVB (Beach Volleyball Database) Rediger på Wikidata

* (en) Christian Sørum – Beach Volleyball Database Rediger på Wikidata

* (en) Christian Sørum – European Volleyball Confederation Rediger på Wikidata

* (en) Christian Sørum – World of Volley Rediger på Wikidata
* 

|  |  |
| --- | --- |
| Oppslagsverk/autoritetsdata | Store norske leksikon **·** Munzinger (sport)
 |